1. Dewan Malaysia adalah tempat tinggal untuk pelajar warganegara Malaysia sahaja, ianya merupakan tempat tinggal sementara (transit) dan bukannya tempat tinggal tetap. Pelajar perlu membuat permohonan pada setiap semester pengajian.

2. Bilik dan bilik air hendaklah bersih dan kemas pada setiap masa. Pelajar tidak dibenarkan menampal sebarang poster atau memasang paku di dinding bilik. Poster hanya dibenarkan dilekatkan di papan notis yang disediakan. Sampah hendaklah dibuang ke dalam tong sampah besar di luar bangunan. Tilam perlu dialas dengan cadar yang bersih. Bantal perlu disarung dengan sarung bantal yang bersih setiap masa.

3. Jagalah keselamatan diri dan hartabenda. Pintu bilik hendaklah sentiasa dikunci. Kunci bilik tidak boleh ditinggalkan dipintu pada bila-bila masa sekalipun. Pintu kecemasan di hujung Tingkat Atas dan Bawah hendaklah sentiasa ditutup dan hanya digunakan semasa kecemasan. Pelajar perlu patuh kepada peraturan keselamatan kebakaran yang disediakan. Pihak Pentadbir Dewan Malaysia tidak bertanggungjawab di atas segala kecurian atau kehilangan barang sekiranya berlaku.

4. Gunakan elektrik dan air tanpa membazir. Semua lampu, pemanas udara (heater) dan alatan elektrik hendaklah dipadam sebelum keluar dari bilik. Paip air hendaklah ditutup dengan kemas. Sebarang kerosakan hendaklah dimaklumkan kepada pihak pentadbiran DMS.

5. Bilik menggosok ada disediakan di Laundry di Tingkat Bawah. Pelajar tidak dibenarkan menggosok pakaian di dalam bilik.

6. Pelajar tidak dibenarkan merokok di dalam bilik dan di dalam bangunan Dewan Malaysia.

7. Pelajar diwajibkan makan makanan yang dibekalkan oleh Penender Kantin. Bayaran makan hendaklah dijelaskan sebelum 7 haribulan setiap bulan kepada Penender kantin. Pelajar hendaklah mematuhi masa makan yang ditetapkan, berpakaian kemas semasa di Dewan Makan dan menjaga kebersihan Dewan Makan.

8. Pelajar tidak dibenarkan memasuki ruangan dapur Dewan Makan. Pelajar tidak dibenarkan memasak di dalam bilik dengan apa cara sekalipun dan membawa makanan yang disediakan oleh Penender kantin atau yang dibeli ke bilik.

9. Pelajar tidak dibenarkan membawa atau menyimpan minuman keras atau daging khinzir dalam kawasan Dewan Malaysia. Hanya alat kelengkapan elektrik berikut dibenarkan berada di bilik pelajar; computer peribadi, printer, scanner, radio kecil, hair dryer, table lamp, table fan, telephone charger, heater, mini vacuum.

11. Pelajar lelaki tidak dibenarkan masuk atau berada di bilik pelajar wanita dan sebaliknya.

12. Pelajar tidak dibenarkan membawa atau menyimpan di bilik apa-apa barangan atau benda yang menyalahi undang-undang Malaysia atau Australia.

13. Pelajar hendaklah menyertai aktiviti rasmi anjuran Education Malaysia Australia (EMA) atau Dewan Malaysia.

14. Semua bentuk riadah/permainan hendaklah dihentikan mulai jam 7.00 petang. Ketua/Penganjur permainan bersama-sama pengguna lain hendaklah bertanggungjawab untuk menyimpan dan menjaga keselamatan peralatan sukan.

15. Pelajar tidak dibenarkan memelihara sebarang binatang kesayangan.

16. Tetamu pelajar hanya dibenarkan bertemu di ruang tamu Dewan Malaysia dan hanya dibenarkan berada sehingga jam 10.00 malam.

17. Pelajar dikenakan bayaran deposit sewa bilik sebanyak AUD200.00/swap card sebanyak AUD150.00 dan perlu menjelaskan bayaran sewa bilik sebelum 7 haribulan setiap bulan. Kadar bayaran sewa bilik ialah AUD6.00 sehari bagi pelajar undergraduate dan AUD8.00 sehari bagi pelajar postgraduate. Pelajar hendaklah memulangkan kunci sewaktu cuti panjang atau tamat pengajian. Sekiranya tidak, pelajar dikehendaki terus membayar sewa bilik. Deposit sewa bilik akan dikembalikan semasa keluar dari Dewan Malaysia tertakluk kepada keadaan bilik yang memuaskan. Kegagalan pelajar memulangkan ‘swipe card’ akan dikenakan denda sebanyak AUD150.00.

18. Sebarang aktiviti yang dianjurkan oleh Persatuan Pelajar atau orang perseorangan di Dewan Malaysia hendaklah mendapat kelulusan pihak Pentadbir Dewan Malaysia terlebih dahulu. Pelajar hendaklah mengisi borang permohonan **Dua**(2) minggu awal dari pejabat pentadbiran untuk kelulusan pihak **Education Malaysia**.

19. Pihak Pentadbir Dewan Malaysia berhak membuat pemeriksaan ke atas bilik pelajar pada sebarang masa yang difikirkan perlu. Tindakan disiplin boleh dikenakan sekiranya pelajar didapati melanggar sebarang peraturan yang ditetapkan.

21. Pelajar hendaklah memastikan pintu kecemasan aras satu dan aras bawah sentiasa ditutup. Pintu kecemasan tidak boleh digunakan untuk kemudahan peribadi bagi memastikan keselamatan penghuni Dewan Malaysia dan mengelakkan kejadian yang tidak diingini. Pintu kecemasan hanya akan dibuka semasa solat jumaat bagi memudahkan penghuni wanita keluar masuk. **Pelajar tidak dibenarkan sama sekali meletakkan selipar di tangga kecemasan dan pintu utama (Merujuk kepada arahan Undang-undang Insurans Kerajaan Australia).**

20. Pihak EMA berhak membuat sebarang pindan terhadap Peraturan Dewan Malaysia dari semasa ke semasa.

**PENGARAH**

Education Malaysia Australia